**1. HYRJE:**

**Plotësojini!**

2. Ekonomiksi është degë e ekonomisë, përkatësisht disiplinë shkencore që studion \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

3. Sintagma “ekonomiksi pozitiv” tregon një grup metodash dhe njohurish për \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

4. Makroekonomiksi studion

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

5. Mallrat dhe shërbimet, oferta e të cilave është e kufizuar quhen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

6. Të mirat, oferta e të cilave është e pakufizuar quhen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

7. Në qasjen ekonomiste te realitetit ekonomik minimizohet \_\_\_\_\_\_\_\_\_\_\_\_\_, ndërsa maksimizohet \_\_\_\_\_\_\_\_\_\_\_\_ brenda \_\_\_\_\_\_\_\_\_\_\_\_\_\_\_\_\_\_\_ të zgjedhura ose të dhëna,

8. Në qasjen politekonomike hulumtohen lidhjet dhe marrëdhëniet ndërmjet \_\_\_\_\_\_\_\_\_\_, kështu që hulumtuesit japin \_\_\_\_\_\_\_\_\_\_\_ për dukuritë dhe proceset ekonomike,

9. Ekonomia në të cilën rritja e prodhimit të një produkti nuk është e mundur pa zvogëlimin e prodhimit të produktit tjetër vlerësohet si \_\_\_\_\_\_\_\_\_\_\_\_\_\_\_\_\_\_\_\_\_\_,

10. Kombinimet e të mirave, të cilat ekonomia e një shoqërie mund t’i prodhojë me kapacitetet e dhëna prodhuese përcaktojnë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Zgjedhje e shumëfishtë**

1. Ekonomika merret:

 a) me problemet e parasë,

 b) me përcaktimin e shpenzimeve dhe të fitimeve të korporatave,

 c) me alokacionin e resurseve të rralla,

 ç) me përshkrimin e aktivit dhe të pasivit në bilancin e subjekteve ekonomike,

 d) me të gjitha çështjet e lartpërmendura.

10. Në qoftë se ekonomia shton rezervat e inputeve të saja ose kur zbulohen teknologjitë e reja të prodhimit, lakorja e mundësive prodhuese:

 a) do të mbetet e pandryshuar,

 b) do të zhvendoset në drejtim të pikënisjes,

 c) do të zhvendoset përtej pikënisjes,

 ç) asnjëra nga këto.

**ELEMENTET THEMELORE TË OFERTËS DHE KËRKESËS**

**DETYRA**

**Plotësojini!**

1. Ndryshimi i çmimit të së mirës së kërkuar shkakton \_\_\_\_\_\_\_\_\_\_\_\_\_\_\_\_\_\_\_\_\_\_ ,

2. Rritja e të ardhurave të konsumatorëve ka si pasojë \_\_\_\_\_\_\_\_\_\_\_\_\_\_\_\_\_\_\_\_\_\_\_ ,

8. Kur pakësohet oferta, çmimi \_\_\_\_\_\_\_\_\_\_\_\_\_\_\_\_\_\_\_\_\_\_\_, kurse sasia e ofruar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

9. Kur rritet kërkesa, çmimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_ si edhe \_\_\_\_\_\_\_\_\_\_\_\_\_\_\_,

10. Kur rritet oferta, çmimi \_\_\_\_\_\_\_\_\_\_\_\_\_\_\_\_\_\_\_\_, kurse sasia \_\_\_\_\_\_\_\_\_\_\_\_\_\_\_\_ .

**Zgjedhje e shumëfishtë**

1. Rritja e ofertës shkakton:

1. rritjen e çmimit të baraspeshuar dhe rritjen e sasisë së baraspeshuar,
2. rritjen e çmimi të baraspeshuar dhe zvogëlimin e sasisë së baraspeshuar,
3. zvogëlimin e çmimit të baraspeshuar dhe rritjen e sasisë së baraspeshuar,
4. zvogëlimin e çmimit të baraspeshuar dhe zvogëlimin e sasisë së baraspeshuar.

2. Zvogëlimi i ofertës shkakton:

1. rritjen e çmimit të baraspeshuar dhe rritjen e sasisë së baraspeshuar,
2. rritjen e çmimit të baraspeshuar dhe zvogëlimin e sasisë së baraspeshuar,
3. zvogëlimin e çmimit të baraspeshuar dhe rritjen e sasisë së baraspeshuar,
4. zvogëlimin e çmimit të baraspeshuar dhe zvogëlimin e sasisë së baraspeshuar.

3. Rritja e kërkesës shkakton:

1. rritjen e çmimit të baraspeshuar dhe rritjen e sasisë së baraspeshuar,
2. rritjen e çmimi të baraspeshuar dhe zvogëlimin e sasisë së baraspeshuar,
3. zvogëlimin e çmimit të baraspeshuar dhe rritjen e sasisë së baraspeshuar,
4. zvogëlimin e çmimit të baraspeshuar dhe zvogëlimin e sasisë së baraspeshuar.

4. Zvogëlimi i kërkesës shkakton:

1. rritjen e çmimit të baraspeshuar dhe rritjen e sasisë së baraspeshuar,
2. rritjen e çmimi të baraspeshuar dhe zvogëlimin e sasisë së baraspeshuar,
3. zvogëlimin e çmimit të baraspeshuar dhe rritjen e sasisë së baraspeshuar.
4. zvogëlimin e çmimit të baraspeshuar dhe zvogëlimin e sasisë së baraspeshuar.

5. Në qoftë se rritet çmimi i biletave të avionit:

 a) kërkesa rritet,

 b) oferta e biletave zvogëlohet,

 c) sasia e biletave të kërkuara zvogëlohet,

 d) sasia e biletave të ofruara pakësohet.

6. Nëse makinat llogaritëse IBM dhe Compaq zëvendësojnë njëra tjetrën, ulja e çmimeve të makinave IBM shkakton:

 a) zvogëlimin e kërkesës për makina Compaq,

 b) rritjen e kërkesës për makina IBM,

 c) rritjen e ofertës së makinave IBM,

 d) rritjen e ofertës së makinave Compaq.

7. Cilat nga këto që vijojnë nuk do të ndikojnë në pozitën e lakores së ofertës:

 a) teknologjia,

 b) çmimet e inputeve,

 c) të ardhurat e konsumatorëve,

 d) tatim qarkullimi,

8. Baraspeshën në treg tregon:

1. çmimin në të cilin sasia e ofruar është baras me sasinë e kërkuar,
2. se çdo blerës që do të blejë mund ta bëjë këtë me çmim të baraspeshuar, si edhe çdo shitës që dëshiron të shesë mund ta bëjë këtë me çmim të baraspeshuar,
3. mungesën e tendencës së ndryshimit të çmimeve,
4. të gjitha këto,
5. asnjë nga këto.

9. Nëse rritja e çmimeve të të mirave A e zhvendos lakoren e kërkesës së të mirës B djathtas:

 a) A dhe B janë substitute,

 b) A dhe B janë të mira komplementare,

 c) A dhe B janë të mira të pavarura,

 d) asnjë nga këto.

10. Në qoftë se rritja e çmimeve të së mirës C zhvendos lakoren e kërkesës së të mirës D:

 a) C dhe D janë substitute,

 b) C dhe D janë komplemente,

 c) C dhe D janë të mira të pavarura,

 d) asnjë nga këto.

**Zgjidhini detyren**

Nëse barazimi i kërkesës është Qd = 2000 000 – 80 000 P, kurse barazimi i ofertës Qs = 110000 + 40000 P, njehsoni çmimin e baraspeshuar dhe sasinë e baraspeshuar.

**PËRGJIGJET**

***Zgjidheni!***

Se pari i barazoni ekuacionet

Qd = Qs

2000 000 – 80 000 P = 110 000 + 40 000 P

-120 000 P = -90 000

P= 0.75

Tani e zëvendëson këtë vlerë në Qs = 110000 + 40000 x 0.75 dhe fiton Sasinë 140 000

Çmimi (P) i baraspeshuar është 0.75, kurse sasia (Q) e baraspeshuar 140 000.

**ELEMENTET THEMELORE TË OFERTËS DHE KËRKESËS**

**QËLLIMET E SHTJELLIMIT**

 **◘ *Përkufizimi i kërkesës së mallrave dhe paraqitja tabelare e saj***

 ***◘ Përshkrimi i determinanteve të kërkesës***

 ***◘ Dallimi i ndryshimit të kërkesës nga ndryshimi i sasisë së kërkuar***

***◘ Përcaktimi i ofertës dhe paraqitja tabelare e saj***

***◘ Përcaktimi i determinanteve të ofertës***

***◘ Dallimi i ndryshimit të ofertës nga sasia e ofruar***

***◘ Përkufizimi i çmimit të baraspeshuar***

Ekonomitë e tregut i karakterizon ndryshimi i pandërprerë i çmimeve, përkatësisht sasive të produkteve dhe shërbimeve të blera dhe të shitura. Këto ndryshime janë pasojë e ndikimit të ndryshimit të raportit në mes të kërkesës dhe ofertes në tregjet konkurrente të mallrave apo shërbimeve të caktuara.

1. **Kërkesa**

Me fjalën **kërkesë** kuptojmë sasinë e të mirave dhe të shërbimeve, të cilën blerësit janë të gatshëm ta paguajnë me çmim të caktuar. Ekziston një lidhje e qartë ndërmjet çmimit të të mirave në treg dhe sasisë së kërkuar të të mirave me supozimin që gjërat e tjera të mos ndryshohen. Kjo lidhje quhet funksion i kërkesës dhe shprehet si

 **Qd = f (P),**

ku **Qd** është sasia e kërkuar, kurse **P** çmimi i tregut.

 Funksioni i kërkesës mund të paraqitet në mënyrë tabelare ose grafike, kështu që përftohet **pasqyra** ose **lakorja e kërkesës**.

*Pasqyra e kërkesës së grurit*

|  |  |  |
| --- | --- | --- |
|  | **Çmimi në EURO** | **Sasia e kërkuar në milionë kg** |
|  **A**  |  **10** |  **2** |
|  **B** |  **8** |  **6** |
|  **C** |  **6** |  **10** |
|  **D** |  **5** |  **12** |
|  **E** |  **4** |  **14** |
|  **F** |  **3** |  **16** |

 Pasqyra tregon se sasia e kërkuar do të jetë vetëm 2 milionë kg, kur çmimi është 10 EURO, përkatësisht 16 milionë kg me çmimin 3 EURO.

 Nga pasqyra e kërkesës mund të nxirret lakorja e kërkesës. Ajo jep paraqitjen grafike të raportit në mes të sasisë së kërkuar dhe çmimeve. Në boshtin e abshisës paraqitet sasia e kërkuar, ndërsa në boshtin e ordinatës çmimi. Kur funksioni i kërkesës është linear, lakorja e saj ka formën e drejtimit dhe paraqitet me barazimin

 **Qd = a – bP,**

 ku parametri **a** tregon çmimin në të cilin sasia e kërkuar është baras me 0, kurse parametri **b** pjerrësinë e lakores së kërkesës.

 Lakorja e kërkesës ka prirje negative duke iu afruar boshtit të abshisës. **Lakorja e kërkesës ka formë të tillë për shkak të veprimit të ligjit të kërkesës rënëse.** Sipas këtij ligji, me rritjen e çmimit sasia e kërkuar zvogëlohet, kurse me rënien e saj sasia e kërkuar shtohet. Sasia e kërkuar ulet sipas rritjes së çmimeve për shkak të ndikimit të zëvendësimit dhe të ardhurave. Në rastin e parë rritja e çmimeve në kushtet e të ardhurave të caktuara riorienton kërkesën drejt të mirave të ngjashme, kurse në rastin e dytë pakësohet aftësia blerëse, gjë që në të dyja rastet shkakton pakësimin e sasisë së kërkuar.

 Kërkesa nuk varet vetëm nga çmimi i ndonjë të mire, por edhe nga një varg faktorësh të tjerë. Këta janë:

 1. të ardhurat mesatare,

 2. çmimet e të mirave të ndërlidhura (substitutet dhe komplimentet),

 3. madhësia e tregut,

 4. çmimet dhe preferencat,

 5. ndikimet e posaçme.

 Po qe se ndryshojnë **çmimet,** do të ndryshojë edhe **sasia e kërkuar**. Ky ndryshim do të paraqitet si një zhvendosje përgjatë lakores së kërkesës. Nëse ndryshojnë **faktorët e tjerë të përmendur** që ndikojnë në kërkesën dhe çmimi mbetet i njëjtë, do të ndryshojë **kërkesa**. Ajo do të paraqitet si zhvendosje e lakores së kërkesës në të djathtë ose në të majtë. Kur rritet kërkesa, lakorja e saj kthehet në të djathtë, e kur ajo zvogëlohet, lakorja e kërkesës kthehet në të majtë.

**OFERTA**

Me fjalën **ofertë** kuptojmë sasinë e të mirave dhe të shërbimeve, të cilën subjektet ekonomike janë të gatshëm të paraqesin në treg me çmim të caktuar. Në mes sasisës së ofruar dhe çmimit të tregut ka lidhje të ndërsjellë, e cila përcaktohet nga **funksioni i ofertës**. Shprehet si

 **Qs = f (P),**

 ku janë **Qs =** sasia e ofruar dhe **P =** çmimi. Funksioni i ofertës, njësoj si funksioni i kërkesës, mund të paraqitet në formë tabelare ose grafike, kështu që përftohet **pasqyra** ose **lakorja** e ofertës.

 *Pasqyra e ofertës së grurit*

|  |  |  |
| --- | --- | --- |
|  | **Çmimi në EURO** | **Sasia e ofruar në milionë kg** |
|  **A**  |  **10** |  **32** |
|  **B** |  **8** |  **24** |
|  **C** |  **6** |  **16** |
|  **D** |  **5** |  **12** |
|  **E** |  **4** |  **8** |
|  **F** |  **3** |  **4** |

 Pasqyra e mësipërme tregon se me çmimin 10 € ofrohet sasia e gruri 32 milionë kg, kurse me çmim 3 € vetëm 4 milionë kg. Ndryshe nga kërkesa, sasia e ofruar dhe çmimet janë në përpjesëtim të drejtë.

 Nga pasqyra e ofertës del lakorja e saj. Në boshtin e abshisës paraqitet sasia e ofruar, kurse në boshtin e ordinatës çmimet. Kur funksioni i ofertës është linear, lakorja do të ketë formën e drejtimit që shprehet me barazimin

 **Qs = c + dP**

ku parametri **c** tregon çmimin në të cilin sasia e ofruar është baras me 0, kurse parametri **d** pjerrësinë e lakores së ofertës. Lakorja e ofertës ka prirje pozitive për shkak të ndikimit të ligjit të rendimenteve rënëse.

 Oferta varet nga çmimi i së mirës, por edhe nga faktorë të tjerë. Këta janë:

1. shpenzimet e prodhimit që varen nga çmimet e inputeve dhe të përparimeve teknologjike,
2. çmimet e të mirave të ndërlidhura (substitutet dhe komplimentet),
3. politika e shtetit,
4. ndikimet e posaçme.

 Me ndryshimin e **çmimit**, ndryshon **sasia e ofruar** sipas premisës *ceteris paribus*. Nëse ndryshojnë faktorët e tjerë që ndikojnë në ofertë (1 – 4), kurse çmimi mbetet i pandryshuar, ndryshon edhe **oferta.** Në rastin e parë zhvendoset lakorja e ofertës, në të dytin lakorja zhvendoset në të djathtë ose në të majtë në krahasim me gjendjen fillestare. Njësoj si të kërkesa, rritja e ofertës e çon lakoren e ofertës në të djathtë, kurse zvogëlimi i saj e kthen lakoren në të majtë.

 Kur njësohen oferta dhe kërkesa, në treg vendoset **baraspesha e tregut.** Baraspesha e tregut përftohet kur tabela e kërkesës bashkohet me tabelën e ofertës.

|  |  |  |  |  |
| --- | --- | --- | --- | --- |
|  | **Çmimi në EURO** | **Sasia e kërkuar** | **Sasia e ofruar** | **Gjendja në treg** |
|  **A** |  **10** |  **2** |  **32** | **Tepricë e ofertës** |
|  **B** |  **8** |  **6** |  **24** | **Tepricë e ofertës** |
|  **C** |  **6** |  **10** |  **16** | **Tepricë e ofertës** |
|  **D** |  **5** |  **12** |  **12** | **Baraspesha** |
|  **E** |  **4** |  **14** |  **8** | **Tepricë e kërkesës** |
|  **F** |  **3** |  **16** |  **4** | **Tepricë e kërkesës** |

 Baraspesha e tregut përcaktohet grafikisht në pikëprerjen e lakores së ofertës SS dhe lakores së kërkesës DD. Çmimi i tregut në këtë pikë është **çmimi i baraspeshuar**, ndërsa sasia **sasi e baraspeshuar (ekuilibruar).** Nëse çmimet e tregut shmangen nga çmimet e baraspeshuara, krijohet çekulibri i tregut. Çmimet e tregut mund të jenë më të larta a më të ulëta se çmimet e baraspeshuara. Në rastin e parë kemi tepricë të ofertës, në të dytin tepricë të kërkesës.

 Në shembullin konkret baraspesha do të jetë në pikën D, ndërsa çmimi i baraspeshuar 5 EURO, kurse sasia e baraspeshuar 12 milionë kg. Po të rritet çmimi nga 5 në 6 EURO për 1 kg (pika C) do të paraqitet tepricë e ofertës 6 milionë kg (16 – 10 = 6). Nëse çmimi ulet nga 5 në 4 EURO (pika E) atëherë do të kimi tepricë të kërkesës prej 6 milionë kg (14 – 8 = 6). Prodhuesit, për të mënjanuar tepricat e veta, duhet t’i ulin çmimet, ashtu sikurse blerësit që detyrohen të pajtohen me rritjen e çmimeve kur ka tepricë të kërkesës. I tërë ky proces i përshtatjes së çmimeve dhe të sasive zhvillohet automatikisht, pa ndërhyrje nga jashtë. Po qe se shteti ndërhyn në automatizimin e mekanizmit të tregut, pavarësisht nga qëllimet dhe masat e tij, do të prishet baraspesha e tregut dhe si pasojë do të paraqiten ose teprica e ofertës ose teprica e kërkesës. Veprimi i lirë i tregut, nëpërmjet përcaktimit të çmimit të baraspeshuar, bën alokacionin apo racionimin e të mirave të pakta.

 Gjatë analizës së ofertës dhe të kërkesës duhet pasur kujdes në lidhje me disa gabime të mundshme. Një prej tyre është mosrespektimi i parimit *ceteris paribus*, që rezulton me ndikimin e shtuar të një variable, duke zbutur ose neutralizuar ndikimin e variables tjetër. Gabimi tjetër është mosdallimi i lëvizjes nëpër lakoren e ofertës ose të kërkesës nga zhvendosja e saj, d.m.th. mosdallimi i ndryshimit të kërkesës nga ndryshimi i sasisë së kërkuar ose ndryshimi i sasisë së kërkuar nga ndryshimi i ofertës.